Polițist acuzat că a agresat o fată de 18 ani, determinând-o să se sinucidă: „Îi spunea că e orfană și că nimeni nu o vrea”
Caz tulburător la Suceava, unde un polițist e în centrul unei anchete care verifică dacă și-a determinat iubita să își ia viața. Fata a fost găsită moartă în apartamentul ei, după ce și-a anunțat sora că își ia viața. Prietenii ei au cerut public investigarea polițistului, pe care îl acuză că a hărțuit-o moral și a agresat-o fizic, determinând-o să facă gestul extrem. Iar apoi ar fi încercat să mușamalizeze totul. Superiorii au deschis dosar penal pentru ucidere din culpă și l-au mutat pe polițist la o altă secție de poliție.